Document ID: 32004D0690

ODLOČBA KOMISIJE
z dne 7. oktobra 2004
o finančnem prispevku Skupnosti za nakup in namestitev elektronske navigacijske opreme na krov ribiških plovil v letu 2004
(notificirano pod dokumentarno številko K(2004) 3358)
(2004/690/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 2004/465/ES z dne 29. aprila 2004 o finančnem prispevku Skupnosti državam članicam za programe o nadzoru ribištva (1) in zlasti člena 6(1) Odločbe,
ob upoštevanju naslednjega:
(1)
Države članice so poslale Komisiji programe o nadzoru ribištva za obdobje od 1. januarja 2004 do 31. decembra 2004 skupaj z zahtevki za finančni prispevek Skupnosti za izdatke, povezane z izvedbo takih programov.
(2)
Zahtevki v zvezi z ukrepi, navedenimi v Odločbi 2004/465/ES, so upravičeni do financiranja Skupnosti. Ob upoštevanju zlasti Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (2) je treba dati prednost širitvi satelitskega sistema za spremljanje plovil, ki presegajo 15 metrov med navpičnicama, pilotskim projektom za izvajanje novih tehnologij glede nadzora ribolovnih aktivnosti, usposabljanju in izmenjavi državnih uradnikov, odgovornih za spremljanje, nadzor in s tem povezane naloge na ribolovnem območju.
(3)
Primerno je določiti najvišje zneske prispevka Skupnosti za upravičene izdatke za leto 2004 za vsako pomoč državi članici za namen nakupa in pritrjevanja elektronske navigacijske opreme na krov, ki omogočajo plovilom, da jih s pomočjo sistema za spremljanje plovil na daljavo spremljajo centri za spremljanje ribolova.
(4)
Primerno je določiti stopnjo prispevka Skupnosti za take ukrepe in pogoje, pod katerimi Skupnost povrne nacionalni izdatek.
(5)
Elektronska navigacijska oprema bi morala zadostiti zahtevam Uredbe Komisije (ES) št. 2244/2003 z dne 18. decembra 2003 o podrobnih pravilih v zvezi s satelitskimi sistemi za spremljanje plovil (3).
(6)
Države članice morajo v skladu s členom 8 Odločbe 2004/465/ES odobriti izdatke v 12 mesecih od konca leta, v katerem so bili obveščeni o tej odločbi. Prav tako se morajo uskladiti z določbami navedene odločbe glede začetka projekta in predložitve zahtevkov za povračilo.
(7)
Ukrepi, predvideni s to odločbo, so v skladu z mnenjem Odbora za ribištvo in ribogojstvo -
SPREJELA NASLEDNJO ODLOČBO:
Člen 1
Vsebina
Ta odločba določa skupni znesek finančnega prispevka Skupnosti za vsako državo članico, stopnjo finančnega prispevka Skupnosti in pogoje za odobritev prispevka za nakup in namestitev elektronske navigacijske opreme na krov ribiških plovil Skupnosti.
Člen 2
Upravičeni izdatki
1. Do finančnega prispevka Skupnosti po tej odločbi so upravičeni izdatki za nakup in namestitev elektronske navigacijske opreme na krov ribiških plovil Skupnosti, ki omogočajo, da jih s pomočjo sistema za spremljanje plovil (VMS) na daljavo spremljajo centri za spremljanje ribolova.
2. Oprema iz odstavka 1 zadošča zahtevam iz Uredbe (ES) št. 2244/2003.
3. Za upravičene do finančnega prispevka Skupnosti se štejejo samo izdatki, nastali v okviru posameznih nacionalnih programov za nadzor ribištva.
Člen 3
Skupni znesek
Skupni znesek odobrenega finančnega prispevka za vsako državo članico je določen v Prilogi.
Člen 4
Stopnje in pogoji
1. Najvišji upravičeni izdatek do finančnega prispevka Skupnosti za nakup elektronske navigacijske opreme, nameščene na krov ribiških plovil Skupnosti, ne sme presegati 4 500 EUR na plovilo.
2. V okviru omejitve 4 500 EUR, predvidene v odstavku 1, je finančni prispevek Skupnosti za prvih 1 500 EUR upravičenega izdatka 100 %.
3. Finančni prispevek Skupnosti za upravičeni izdatek med 1 500 EUR in 4 500 EUR na plovilo znaša največ 50 % takega izdatka.
Člen 5
Valuta
Zahtevki za povračilo in predplačila, ki niso izraženi v evrih, se pretvorijo v evro po tečaju, ki velja za mesec, ko zahtevki prispejo na Komisijo.
Člen 6
Ta odločba je naslovljena na države članice.
V Bruslju, 7. oktobra 2004

Labels: 11
19
8
6
12